SET พรุ่งนี้ทรงตัว จับตาปัจจัยศก.จีน-สหรัฐฯ
บล.ดีบีเอส วิคเคอร์ส มองแนวโน้มการลงทุนในวันพรุ่งนี้ (15 ต.ค.) ขึ้นอยู่กับ Beige Book ของสหรัฐ และต้องจับตาว่าจีนจะมีมาตรการเพิ่มเติมเพื่อกระตุ้นเศรษฐกิจที่ซบเซาหรือไม่ อย่างไร พร้อมให้จุดฟิวเตอร์ และแนวรับที่ 1,390 จุด ถ้าหลุดแนวนี้ก็จะต้องไปตั้งหลักที่ 1,370-1,350 จุด ส่วนแนวต้านให้ไว้ที่ 1,410-1,420 จุด
14 ต.ค. 2558

น.ส.อาภาภรณ์ แสวงพรรค ผู้อำนวยการอาวุโสฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) เปิดเผยถึงตลาดหุ้นไทยวันนี้ (14 ต.ค.) ปรับตัวลงในทิศทางเดียวกับตลาดหุ้นอื่นในภูมิภาคเอเชียที่แกว่งตัวในแดนลบ เนื่องจากเริ่มกลับมากังวลเศรษฐกิจโลกอีกครั้งหลังจากตัวเลขการค้าระหว่างประเทศของจีนซบเซา และตลาดฯไร้ปัจจัยบวกใหม่เข้ามากระตุ้น ทำให้ซึมตัวลง
สำหรับมาตรการกระตุ้นอสังหาริมทรัพย์วานนี้ หุ้นในกลุ่มอสังหาฯรับรู้ไปก่อนหน้าแล้ว เมื่อประกาศจริงจึงได้จะเห็น Sell on Fact ทั้งนี้ จากมาตรการฯจะเห็นได้ว่าผลดีเกิดในระยะสั้นช้วง 6 เดือน แต่หลังจากนั้นยอดขายอาจจะแผ่วลงเมื่อสิ้นสุดโครงการฯ อย่างไรก็ตาม คืนนี้ต้องรอดูรายงานภาวะเศรษฐกิจของสหรัฐ (Beige Book) ว่าจะมีการมุมมองอย่างไร เพราะจะเป็นตัวชี้นำการปรับอัตราดอกเบี้ยของสหรัฐฯด้วย
แนวโน้มการลงทุนในวันพรุ่งนี้ (15 ต.ค.) ขึ้นอยู่กับ Beige Book ของสหรัฐ และต้องจับตาว่าจีนจะมีมาตรการเพิ่มเติมเพื่อกระตุ้นเศรษฐกิจที่ซบเซาหรือไม่ อย่างไร พร้อมให้จุดฟิวเตอร์ และแนวรับที่ 1,390 จุด ถ้าหลุดแนวนี้ก็จะต้องไปตั้งหลักที่ 1,370-1,350 จุด ส่วนแนวต้านให้ไว้ที่ 1,410-1,420 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
JAS ปิดที่ 5.45 บาท ลดลง 0.10 บาท
PTT ปิดที่ 262.00 บาท ลดลง 3.00 บาท
TIPCO ปิดที่ 21.20 บาท ลดลง 0.30 บาท
ORI ปิดที่ 11.60 บาท เพิ่มขึ้น 0.60 บาท
KTBปิดที่ 17.70 บาท ลดลง 0.10 บาท
 
ที่มา: สำนักข่าวอินโฟเควสท์